**REPUBLIKA HRVATSKA**

**OSNOVNA ŠKOLA CENTAR**

**P U L A**

 **DANTEOV TRG 2**

🕿 052 / 222 248; fax / 394 864

e-mail: ued@os-cantar-pu.skole.hr

KLASA: 003-06/18-01/07

URBROJ: 2168/01-55-53-10-18-2

Pula, 12. srpnja 2018.

**Z A P I S N I K**

s 13. sjednice Školskog odbora Osnovne škole Centar održane dana 12. srpnja 2018. godine u učionici glazbene kulture s početkom u 11:00 sati.

**Prisutni**: Marijana Kaurić, Diana Šain, Marina Spajić, Ljiljana Glad-Racan

**Odsutni:** Massimo Brajuha; Danijela Zubić (opravdala); Goranka Grbić-Brečević (opravdala)

**DNEVNI RAD.**

1. Prihvaćanje zapisnika s 12. sjednice Školskog odbora
2. Donošenje Pravilnika o zaštiti osobnih podataka;
3. Donošenje Pravilnika o korištenju sustava video nadzora;
4. Polugodišnji Financijski izvještaj za 2018. godinu;
5. Različito

Predsjednica Školskog odbora otvara 13. sjednicu Školskog odbora utvrđujući kvorum i predlažući za zapisničara sjednice Marinu Spajić što je prihvaćeno. Predložen dnevni red bez dodatnih prijedloga jednoglasno je prihvaćen.

**Ad 1.)** Usvajanje Zapisnika s prethodne sjednice Školskog odbora.

Predsjednica Školskog odbora pročitala je zapisnik s 12. sjednice Školskog odbora.

**Zaključak**: Zapisnik s 12. sjednice Školskog odbora jednoglasno je prihvaćen.

**Ad2.)** Donošenje Pravilnika o zaštiti osobnih podataka

**Zaključak**: Na prijedlog ravnateljice škole prihvaćen je i donesen Pravilnik o zaštiti osobnih podataka kojim se uređuje;

a) zaštita pojedinca-fizičkih osoba u svezi s obradom njegovih osobnih podataka u odnosu na prikupljanje, obradu, korištenje i čuvanje osobnih podataka;

b) Obveza Osnovne škole Centar kao Voditelja obrade

c) prava ispitanika

d) provedba organizacijskih, kadro0vskih i tehničkih mjera zaštite osobnih podataka, a sve s ciljem osiguranja provedbe Uredbe (EU) broja 2016/679 europskog parlamenta i vijeća od dana 27. travnja 2016. godine o zaštiti pojedinca u vezi s obradom osobnih podataka i o slobodnom kretanju takvih podataka.

**Ad3.)** Donošenje Pravilnika o korištenju sustava video nadzora

**Zaključak**: Na prijedlog ravnateljice prihvaćen je i donesen Pravilnik o korištenju sustava video nadzora kojim se uređuje i definira:

a) svrha i opseg osobnih podataka koji se prikupljaju

b) način i vrijem čuvanja te

c) uporaba snimljenih podataka u svrhu smanjenja rizika i povećanja zaštite sigurnosti osoba koji se nađu u prostorima voditelja obrade a osobito kontrole ulazaka i izlazaka iz radnih prostorija i prostora te radi smanjenja izloženosti radnika riziku od razbojstva, provala, nasilja, krađa.

**Ad4.)** Polugodišnji financijski izvještaj za 2018. godinu

**Zaključak**: Jednoglasno je prihvaćen Financijski izvještaj koji je u pisanom obliku podnijela računovotkinja škole.

**Ad5.)** Razno

Ravnateljica škole nazočnima je pročitala Izvješće nadzornog odbora o provedenom inspekcijskom nadzoru. Nadzor je proveden na zahtjev majke djeteta naše škole. Upoznati su i sa radovima u našoj školi oko uređenja sanitarnog čvora, svlačionica za tjelesnu kulturu koji se provode od 18. 06. 2018. Završetak istih je planiran je 18. 08. 2018. godine. Troškove radova snosi grad dok će o trošku škole biti farbani prostor tajništva i računovodstva te kabinet fizike i matematike.

Sjednica je završila u 12:35.

U Puli, 12. srpnja 2018. godine

Zapisničar: Predsjednica Školskog odbora:

Marina Spajić Ljiljana Glad-Racan, prof.

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_